NETBAY ปิดจ๊อบซื้อหุ้น “นิปปอน ไซซิทส์” เข้าถือ 10% ต่อยอดธุรกิจซอฟต์แวร์-แอฟพลิเคชั่น
NETBAY ปิดจ๊อบซื้อหุ้น “นิปปอน ไซซิทส์” เข้าถือ 10% มูลค่า 10 ลบ. ต่อยอดธุรกิจซอฟต์แวร์-แอฟพลิเคชั่น-โปรแกรมคอมพิวเตอร์ทุกชนิด
NETBAY ปิดจ๊อบซื้อหุ้น “นิปปอน ไซซิทส์” เข้าถือ 10% มูลค่า 10 ลบ. ต่อยอดธุรกิจซอฟต์แวร์-แอฟพลิเคชั่น-โปรแกรมคอมพิวเตอร์ทุกชนิด
21 เม.ย. 2565

บริษัท เน็ตเบย์ จำกัด (มหาชน) หรือ NETBAY ระบุว่า ตามมติที่ประชุมคณะกรรมการของบริษัท เมื่อวันที่ 16 ธันวาคม 2564ได้มีมติอนุมัติเข้าทำรายการลงทุนในบริษัทจำกัดด้วยการซื้อหุ้นจากนางสาวขวัญตา เลิศพงศ์ไพบูลย์ ผู้ถือหุ้นของบริษัท นิปปอน ไซซิทส์ จำกัด ผู้ประกอบธุรกิจพัฒนาซอฟต์แวร์ พัฒนาแอฟพลิเคชั่น และโปรแกรมคอมพิวเตอร์ทุกชนิด จำนวน 20,000 หุ้น ในราคามูลค่าหุ้นละ 500 บาท รวมเป็นเงินค่าหุ้นที่ต้องชำระทั้งสิ้น 10,000,000 บาท
ล่าสุดบริษัทฯ ได้เข้าทำรายการและจดทะเบียนเปลี่ยนแปลงสิทธิในหุ้นดังกล่าวเสร็จสิ้นเรียบร้อยแล้ว ตั้งแต่วันที่ 12 เมษายน 2565 ทำให้บริษัทฯ มีสัดส่วนการถือหุ้นของบริษัท นิปปอน ไซซิทส์จำกัด ในอัตราร้อยละ 10 ของจำนวนหุ้นทั้งหมด